Муниципальный конкурс сочинений обучающихся «Нам не помнить об этом нельзя», посвященный 75-летию Победы в Великой Отечественной войне

филиал МБОУ «Ошибская средняя общеобразовательная школа» «Егоровская основная общеобразовательная школа» Кудымкарского муниципального округа Пермского края

**Эссе на тему**

**«Дед йылісь думаэз…»**

**Работу выполнила:**

Дровняшина Софья Евгеньевна,

обучающаяся 5 класса филиала МБОУ

«Ошибская СОШ» «Егоровская ООШ»

**Руководитель:**

Баранова Наталья Петровна,

учитель коми- пермяцкого языка и литературы,

русского языка и литературы

**Контактный телефон:**

89223279662

Кудымкар, 2020

Война… Кытшӧм лёк да сьӧлӧм бердö лякасян кыв. Ме одзжык эг вежöрт, мыля пöрись баббезлöн да деддэзлöн рудзöны синваэз, кöр видзӧтӧны киноэз телевизорӧт война йылісь. Мыля ӧтамӧд коласын серниттӧн нія нёштӧма и гажтӧма прокленитӧны этӧ кадсӧ? Мыля нія желаннётӧг висьтасьӧны асланыс военнӧй кад йылісь? Вежӧрті только сэк, кӧр аслам киын видзи прадедӧлісь быльнӧй медаллез да орденнэз, фронтсянь письмоэз, быдкодь войнася документтэз, а сыбӧрын гижи прадедӧ йылісь исследовательскӧй удж. Мымда интереснӧйсӧ да коланасӧ тӧді! Тӧді, что прокленнӧй война вылын кулісӧ унася-уна отир: том и пӧрись, челядь и инькаэз. А мый понда кисьтісӧ вирнысӧ, пуктісӧ ассиныс лов? Да мед мийӧ олімӧ шуда да бура, некӧр эг тӧдӧ умӧльсӧ, лексӧ да нуждасӧ.

Эта виркисьтана война эз мун и миян семья бокӧт. Менам прадедБразгин Алексей Афонасьевич муніс война вылӧ сентябрь 17 лунӧ 1941 воӧ. Кытӧн только абу вӧлӧм! Фашисттэзсянь сія дорйӧм не только ассиным Родина, но и Польша, Венгрия … Берлин.

А кытшӧм страшнӧй бой вӧлі, кӧр дедӧ аслас ёрттэзкӧт тышкасис Берлин понда! Лёк враг бура лӧсьӧтчӧм эта бой кежӧ. Ны ладорсянь стрӧчитісӧ – лыйсисӧ пулемёттэз-автоматтэзісь, самолеттэз чапкалісӧ бомбаэз, но… Миян солдаттэз эзӧ повзьӧ, быд вынісь пессисӧ, эз сетчӧ ёрдӧм враглӧ. Эд быдыс ны коласісь вежӧртіс , что колӧ победа.

Менам дедӧ вӧлӧм бытшӧм, неполісь, смев солдатӧн. Неӧтпыр сюрлӧм ранитны. Ленинградскӧй фронт вылын дедӧс сьӧкыта ранитӧмась. Суткися дыржык куйлӧм сознаннётӧг зыбуна кӧдзыт ваын. Абу ни надейтчӧм кольччыны ловйӧн. Но сійо адззӧм совсем эшӧ томыник санитарочка, кӧда кыскӧм не аслас вын сьӧрті ранитӧм солдатсӧ опорнӧй пунктӧдз. Дедӧ абу любитлӧм висьтасьны война йылісь, но эта санитарочка йылісь некӧр эз вунӧтлы: «Если бы не сія, не адззывны бы меным гажа шондісӧ да ассим дона челядьӧс…».

Дедӧлӧн уна наградаэз, медаллез да орденнэз. Эм благодарность, кӧдӧ сетӧм Георгий Жуков, Советскӧй Союзлӧн Маршал.

Война бӧрсянь уна да сьӧкыта ковсис уджавны. И эстӧн сія некӧр эз кольччы отир сьӧрись, пыр муніс одзын и ны понда вӧлі примерӧн.

Ме, правнучка, пыр понда гордитчыны дедӧн, сы героизмӧн. Сія прокод пондас овны менам сьӧлӧмын и юрын.